=== Hertugdømmet Oldenborg 1774–1810 ===
{{uddybende|Hertugdømmet Oldenborg}}
[[Fil:Kft_B-L_1789.png|thumb|Hertugdømmet Oldenborgs beliggenhed i det [[Tysk-romerske rige]] i [[1789]].]]
==== Oldenborg mageskiftes ====
I henhold til [[Traktaten i Zarskoje Selo|en aftale]] af [[1. juni]] [[1773]] med den i Rusland og Holsten-Gottorp regerende linje af huset Oldenborg bortbyttede Danmark Oldenborg og Delmenhorst mod den hertugelige del af Holsten, hvorved intet forbehold gjordes for den i Sverige regerende holsten-gottorpske linjes eventuelle arveret, hvilket [[Gustaf 3.]] opfattede som en forulempning og som fik ham til at i december 1773 hos den tyske kejser anmelde et forbehold for egne og sine brødres rettigheder. Imidlertid tog den da regerende holsten-gottorpske hertug og den russiske storfyrste [[Paul 1. af Rusland|Paul af Rusland]] (senere [[zar]] Paul 1.) Oldenborg og Delmenhorst i besiddelse, men overlod dem allerede samme år (1773) ved et mageskifte til sin farfars fætter [[Frederik August 1. af Oldenborg|Frederik August]] (død 1785), [[fyrstbiskop]] af [[Fyrstbispedømmet Lübeck|Lübeck]], af den yngre gottorpske linje, som [[1774]] af kejser Josef 2. ophøjedes til hertug af Oldenborg (en broder til ham, [[Adolf Frederik af Sverige|Adolf Frederik]], var i 1751 blevet svensk konge).<ref name="NF597"/>
Filosofi Historie Tidligere_riger,_stater,_protektorater,_kolonier_og_lande Foreninger Organisationer